b"\n_START_ARTICLE_\nTitanic (musical)\n_START_SECTION_\nRerefons\n_START_PARAGRAPH_\nStone i Yeston sabien que la idea era molt estranya per a un musical. Yeston veia la hist\xc3\xb2ria com \xc3\xbanica en el canvi de la cultura brit\xc3\xa0nica al canvi de segle, amb el seu r\xc3\xadgid sistema de classes socials i la romatitzaci\xc3\xb3 del progr\xc3\xa9s mitjan\xc3\xa7ant la tecnologia. _NEWLINE_L'alt cost de l'escenografia de Titanic va fer que fos impossible que l'espectacle es rod\xc3\xa9s fora de Nova York. Les pr\xc3\xa8vies de Titanic s'iniciaren al Lunt-Fontanne Theatre de Broadway amb grans problemes t\xc3\xa8cnics: ir\xc3\xb2nicament, durant les pr\xc3\xa8vies, la maqueta del vaixell no s'enfonsava. La major part dels problemes estaven resolts la nit de l'estrena, per\xc3\xb2 l'espectacle reb\xc3\xa9 un munt de cr\xc3\xadtiques negatives. Per\xc3\xb2, no obstant aix\xc3\xb2, l'espectacle esdevingu\xc3\xa9 un \xc3\xa8xit. Part de l'\xc3\xa8xit vingu\xc3\xa9 del suport del programa d'entrevistes de Rosie O'Donnell, que convid\xc3\xa0 a diversos membres del repartiment al programa i regal\xc3\xa0 entrades al p\xc3\xbablic. A m\xc3\xa9s, reb\xc3\xa9 un fort suport quan guany\xc3\xa0 el Tony a Millor Musical de 1997; i l'estrena de la pel\xc2\xb7l\xc3\xadcula de James Cameron Titanic al desembre van ver que m\xc3\xa9s gent an\xc3\xa9s a veure'l, encara que no aconsegu\xc3\xad tenir beneficis.\n_START_SECTION_\nProduccions\n_START_PARAGRAPH_\nTitanic s'estren\xc3\xa0 el 23 d'abril de 1997 al Lunt-Fontanne Theatre, representant-se en 804 funcions i 26 pr\xc3\xa8vies, tancant-se el 21 de mar\xc3\xa7 de 1999. Dirigit per Richard Jones i amb coreografia de Lynne Taylor-Corbett, el repartiment inclo\xc3\xafa a Michael Cerveris, Victoria Clark i a Brian d'Arcy James. Entre els substituts va estar Danny Burstein. L'entrada del teatre va ser redecorat per a la producci\xc3\xb3, amb la llista completa dels passatgers del Titanic va ser pintada sobre les parets. El decorat estava format per 3 nivells per ajudar a formar-se la impressi\xc3\xb3 de les mides del vaixell._NEWLINE_L'orquestrador va guanyar el primer Premi Tony a les Millors Orquestracions pel seu treball en la partitura. En total, l'espectacle va rebre 5 nominacions als Tony, guanyant en totes cinc categories, per\xc3\xb2 ni el director, Richard Jones, ni cap membre del repartiment van ser nominats._NEWLINE_La producci\xc3\xb3 va fer una gira pels Estats Units durant 100 setmanes despr\xc3\xa9s de tancar a Broadway. L'estrena a Europa va ser a Alemanya, que tamb\xc3\xa9 gaud\xc3\xad d'un gran \xc3\xa8xit, arribant-se a enregistrar la banda sonora en alemany. Al febrer del 2006 s'estren\xc3\xa0 a Toronto, i a l'octubre del mateix any s'estren\xc3\xa0 a Austr\xc3\xa0lia, amb Nick Tate com el capit\xc3\xa0 Smith. Al novembre del 2006 s'estren\xc3\xa0 al The Churchill Theatre de Londres. Al Jap\xc3\xb3 es represent\xc3\xa0 durant un mes, entre gener i febrer de 2007, i a Cardiff (Gal\xc2\xb7les) es represent\xc3\xa0 entre el 15 i el 19 de maig. Tamb\xc3\xa9 s'ha produ\xc3\xaft en franc\xc3\xa8s a les ciutats b\xc3\xa8lgues de Lieja i Charleroi. El 28 de mar\xc3\xa7 del 2008 s'estren\xc3\xa0 a Finl\xc3\xa0ndia._NEWLINE_En total, Titanic ha estat tradu\xc3\xaft a 5 idiomes: japon\xc3\xa8s, franc\xc3\xa8s, alemany, holand\xc3\xa8s i fin\xc3\xa8s."